
RAPORT

asupra proiectului de Lege pentru ratificarea Acordului anual de finanţare 2006 între Guvernul României şi Comisia Comunităţilor Europene în numele Comunităţii Europene, semnat la Bucureşti şi, respectiv, la Bruxelles la 31 octombrie 2006
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege pentru ratificarea Acordului anual de finanţare 2006 între Guvernul României şi Comisia Comunităţilor Europene în numele Comunităţii Europene, semnat la Bucureşti şi, respectiv, la Bruxelles la 31 octombrie 2006, transmis cu adresa nr.PL.X 914 din 4 decembrie 2006 şi înregistrat sub nr.24/689/05.12.2006. 

Proiectul de lege are ca obiect de reglementare ratificarea Acordului anual de finanţare 2006 între Guvernul României şi Comisia Comunităţilor Europene, în numele Comunităţii Europene, semnat la Bucureşti şi, respectiv, la Bruxelles la 31 octombrie 2006. 

La întocmirea raportului, Comisia a avut în vedere avizul favorabil al Consiliului Legislativ.

Proiectul de Lege pentru ratificarea Acordului anual de finanţare 2006 între Guvernul României şi Comisia Comunităţilor Europene în numele Comunităţii Europene, semnat la Bucureşti şi, respectiv, la Bruxelles la 31 octombrie 2006 face parte din categoria legilor ordinare, potrivit prevederilor art.73 din Constituţia României, republicată.
La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul István Töke, – secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 membri ai comisiei.
Comisia a solicitat reprezentantului Ministerului Agriculturii, Pădurilor şi Dezvoltării Rurale să i se prezinte o copie a Acordului anual de finanţare 2006, tradusă şi în limba engleză, conformă cu originalul semnat. 
Raportul Comisiei a fost adoptat în unanimitate în forma prezentată, în şedinţa din 7 decembrie 2006.
Potrivit art.75 alin.(1) din Constituţia României, republicată, şi art.92 alin.(8) pct.1, din Regulamentul Camerei Deputaţilor, republicat, Camera Deputaţilor este prima Cameră sesizată.
Anexăm, alăturat, copia după Acordul anual de finanţare 2006, conformă cu originalul semnat, care înlocuieşte acordul iniţial.

    PREŞEDINTE,




   SECRETAR,
Dr. Atilla KELEMEN



Vasile MOCANU

Întocmit: Consilier dr. Anton PĂŞTINARU

                 Expert Adrian GOŢA

